एमबीएप्रति विद्यार्थीको आकर्षण र चाप बढ्दै गएपछि कलेजहरूले छनोट विधिमा पनि कडाइ गर्न थालेका छन् । आफ्नो कलेजमा भर्ना पाउन विद्यार्थीले प्रवेश परीक्षा, गू्रप डिस्कशन तथा इण्टरभ्यू जस्ता प्रक्रिया पार गर्नुपर्ने एपेक्स कलेजकी सञ्चार प्रमुख प्रतिज्ञा अधिकारी बताउँछिन् । उनी भन्छिन्, ‘हाम्रो जोड शैक्षिक प्रमाणपत्र प्रदान गर्ने मात्र नभई बजारलाई आवश्यक दक्ष जनशक्ति उत्पादन गर्नु हो ।’
